પોલીસ સૂત્રો મુજબ, શાપર વેરાવળમાં શીતળા માતાજીના મંદિર પાછળ મારૂતીનગરમાં રહેતા અને કચરો, ભંગાર વીણી, છુટક મજૂરી કરીને પેટિયું રળતા મુકેશભાઇ સવજીભાઇ વાણિયા રવિવારે સવારે ૭ વાગે પત્ની જયાબેન અને કાકીજી સાસુ રેખાબેન સાથે ભંગાર વીણવા નીકળ્યા હતા. શાપરમાં રાદડિયા ઇન્ડસ્ટ્રીઝ નામના કારખાનાના ગ્રાઉન્ડમાંથી ત્રણેય કચરામાંથી ભંગાર વીણી રહ્યાં હતા ત્યારે આવી ગયેલા કારખાનેદાર અને કર્મચારીઓએ ત્રણેયને પકડી ચોરી કરવા ઘૂસ્યા હોવાનો આરોપ મુક્યો હતો. મુકેશને પકડી રાખી જયાબેન અને રેખાબેનને પટ્ટાથી માર મારીને કારખાનામાંથી કાઢી મુક્યા પછી મુકેશને અંદર લઇ જઇ અમાનુષી માર મારવામાં આવ્યો હતો.